CELEX: 62009CN0247
Language: lt
Date: 2009-07-07 00:00:00
Title: Byla C-247/09: 2009 m. liepos 7 d. Finanzgericht Baden-Württemberg (Vokietija) pateiktas prašymas priimti prejudicinį sprendimą byloje Alketa Xhymshiti prieš Bundesagentur für Arbeit — Familienkasse Lörrach

26.9.2009   
            
            
               LT
            
            
               Europos Sąjungos oficialusis leidinys
            
            
               C 233/5
            
         2009 m. liepos 7 d.Finanzgericht Baden-Württemberg (Vokietija) pateiktas prašymas priimti prejudicinį sprendimą byloje Alketa Xhymshiti prieš Bundesagentur für Arbeit — Familienkasse Lörrach
   
   (Byla C-247/09)
   2009/C 233/08
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   Finanzgericht Baden-Württemberg
   
      Šalys pagrindinėje byloje
   
   
      Ieškovė: Alketa Xhymshiti
   
      Atsakovė: Bundesagentur für Arbeit — Familienkasse Lörrach
   
      Prejudiciniai klausimai
   
   
               1.
            
            
               Ar trečiosios valstybės piliečiui, nuolatos gyvenančiam Europos Sąjungos valstybėje narėje ir dirbančiam Šveicarijos Konfederacijoje, ir jo sutuoktinei, kuri yra trečiosios valstybės pilietė, rezidavimo valstybėje narėje yra taikomas Reglamentas Nr. 859/2003/EB (1) dėl to, kad šiam darbuotojui ir jo sutuoktinei rezidavimo valstybė narė turi taikyti Reglamentus 1408/71/EEB (2) ir 574/72/EEB (3)?
            
         
               2.
            
            
               Jeigu į pirmąjį klausimą bus atsakyta neigiamai: ar pirmame klausime minėtomis aplinkybėmis Reglamento 1408/71/EEB 2, 13, 76 straipsniai ir Reglamento 574/72/EEB 10 straipsnio 1 dalies a punktas turi būti aiškinami taip, kad motinai, kuri yra trečiosios valstybės pilietė, gali būti atsisakyta skirti išmokas šeimai rezidavimo valstybėje narėje dėl jos turimos trečiosios valstybės pilietybės, net jeigu susijęs vaikas yra Sąjungos pilietis?
            
         
      (1)  2003 m. gegužės 14 d. Tarybos Reglamentas (EB) Nr. 859/2003, išplečiantis Reglamento (EEB) Nr. 1408/71 ir Reglamento (EEB) Nr. 574/72 nuostatų taikymą trečiųjų šalių piliečiams, kuriems jos dar netaikomos dėl jų pilietybės (OL L 124, p. 1; 2004 m. specialusis leidimas lietuvių k., 5 sk., 4 t., p. 317)
   
      (2)  1971 m. birželio 14 d. Tarybos Reglamentas (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje (OL L 149, p. 2; 2004 m. specialusis leidimas lietuvių k., 5 sk., 1 t., p. 35)
   
      (3)  1972 m. kovo 21 d. Tarybos Reglamentas (EEB) Nr. 574/72, nustatantis Reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje, įgyvendinimo tvarką (OL L 74, p. 1; 2004 m. specialusis leidimas lietuvių k., 5 sk., 1 t., p. 83)